તો પેશ-એ-ખિદમત હૈ ‘ડકટેલ્સ’કી સ્ટોરી: આ શોના મુખ્ય પાત્રો છે સ્ક્રૂજ મેક્ડક, જે ડોનલ્ડ ડકના અંકલ છે, જે ‘ડકબર્ગ’ નામના શહેરમાં રહે છે. હવે ડોનાલ્ડ તેના ભત્રીજાઓ હ્યુઈ, ડ્યુઈ અને લ્યુઈને અંકલ ચ્ક્રૂજ પાસે છોડીને નેવીમાં જોબ માટે જાય છે. હવે આ અંકલ સ્ક્રૂજ મેક્ડક વર્લ્ડનો સૌથી ધનવાન ડક છે. અને પૈસા નો લોભી પણ. અને જ્યાં પૈસા હોય ત્યાં ખટપટ અને હરીફાઈ તો હોવાની જ. સ્ક્રૂજનો બિઝનેસ હરીફ છે, ફ્લિન્ટહાર્ટ ગ્લોમગોલ્ડ. તેને સ્ક્રૂજથી પણ વધુ ધનવાન બનવું છે. સ્ક્રૂજના બીજા રાઈવલ્સ છે, બીગલ બોય્ઝ/Beagle Boys અને મેજીકા ડી સ્પેલ/Magica De Spell, જે સ્ક્રૂજને લૂંટવાના પ્રયાસો કરતા રહે છે.